《金山寺》
明代·邝日晋

天风吹欲去，孤坐四无邻。树杪洪涛落，云移杰阁新。

夜灯分钓艇，朝钵乞鲛人。欲浣江心水，禅衣不染尘。

作者简介：邝日晋，字无傲，一字薜庵。南海人。官总兵。张家玉起兵东莞，日晋率部响应，战数有功，晋都督同知。明亡，礼道独，山名函乂，字安老。著有《楚游稿》、《磊园诗集》。清陈伯陶编《胜朝粤东遗民录》卷一有传。